open-index/open-wikipedia-markdown huggingface dataset:
Επαρχία Ταϊβάν (Δημοκρατία της Κίνας)

:*Δεν θα πρέπει να συγχέεται με την [[Ταϊβάν]], χώρα που είναι επισήμως γνωστή ως Δημοκρατίας της Κίνας*.

Η **Επαρχία Ταϊβάν** της Δημοκρατίας της Κίνας (κινεζικά: 臺灣 省 ή 台灣 省, πινγίν: Táiwān shěng, πεν-οε-τζι: Tâi-oân Séng) είναι μία από τις δύο διοικητικές διαιρέσεις της Δημοκρατίας της Κίνας που αναφέρονται επίσημα ως «επαρχίες». Η επαρχία καλύπτει περίπου το 69% του πραγματικού ελεγχόμενου εδάφους της Δημοκρατίας της Κίνας, με περίπου 31% του συνολικού πληθυσμού.

Γεωγραφικά καλύπτει το μεγαλύτερο μέρος της νήσου Ταϊβάν, καθώς και το σύνολο σχεδόν των γύρω νησιών, το μεγαλύτερο από τα οποία είναι το αρχιπέλαγος Πεν-Χού, Πράσινη Νήσος, νήσος Σιαο-Ριουκιού και Νήσος Όρχιντ. Η Επαρχία Ταϊβάν δεν καλύπτει τα εδάφη των ειδικών δήμων της Καοσιούνγκ, της Νέας Ταϊπέι, της Ταϊτσόν, της Ταϊνάν, της Ταϊπέι και της Ταογιουάν, οι οποίες βρίσκονται γεωγραφικά μέσα στο κύριο νησί της Ταϊβάν. Επίσης, δεν περιλαμβάνει τους νομούς της Τσιιν-μέν και Λιεν-τσιάν, που βρίσκονται κατά μήκος της νοτιοανατολικής ακτής της ηπειρωτικής Κίνας και θεωρείται ως ξεχωριστή Επαρχία Φουτ-Τσιέν (δεν πρέπει να συγχέεται με την Επαρχία Φου-Τσιέν της Λαϊκής Δημοκρατίας της Κίνας).

Ιστορικά η Επαρχία Ταϊβάν καλύπτει ολόκληρο το νησί της Ταϊβάν και όλα τα συναφή νησιά της. Όλοι οι ειδικοί δήμοι αποσπάστηκαν από την επαρχία μεταξύ 1967 και 2014. Από το 1997 οι περισσότερες από τις λειτουργίες της επαρχιακής διακυβέρνησης έχουν μεταφερθεί στην κεντρική κυβέρνηση της Δημοκρατίας της Κίνας μετά από συνταγματική τροποποίηση. Η επαρχιακή κυβέρνηση της Ταϊβάν έχει γίνει ουσιαστικά ένα ίδρυμα υπό την εποπτεία της Εκτελεστικής Γιουάν.

Η Λαϊκή Δημοκρατία της Κίνας, θεωρεί ότι αποτελεί το «διάδοχο κράτος» της Δημοκρατίας της Κίνας, η οποία, από την πλευρά της ισχυρίζεται ότι οι αξιώσεις της Λαϊκής Δημοκρατίας της Κίνας πλέον δεν είναι νόμιμες, μετά τη δημιουργία της Λαϊκής Δημοκρατίας της Κίνας στην ηπειρωτική Κίνα. Η ίδια η Λαϊκή Δημοκρατία της Κίνας ισχυρίζεται ότι είναι η μόνη νόμιμη κυβέρνηση της Κίνας, και θεωρεί την Ταϊβάν ως 23η επαρχία της, παρόλο που δεν είχε ποτέ τον έλεγχο της Ταϊβάν ή άλλων εδαφών που κατέχει η Δημοκρατία της Κίνας. 

## Παραπομπές


## Εξωτερικοί σύνδεσμοι
* 

Τ
Αρχηγός κυβέρνησης του Τοκελάου

Ο **αρχηγός κυβέρνησης του Τοκελάου** είναι ο επικεφαλής της κυβέρνησης. Η επίσημη ονομασία του είναι *Ulu*. Το νησί βρίσκεται στον νότιο Ειρηνικό και είναι εξαρτημένη περιοχή από τη Νέα Ζηλανδία από το 1926. Στο Τοκελάου δεν υπάρχουν πολιτικά κόμματα και κάθε χρόνο η προεδρία αλλάζει μεταξύ των *faipule* (ηγέτες) των 3 ατολών του Τοκελάου. Οι εκλογές γίνονται ανά τρία χρόνια. 

## Παραπομπές


Αρχηγος κυβερνησης
Κατηγορία:Αρχηγοί κυβέρνησης του Τοκελάου
Επαρχίες του Βελγίου

Το Βέλγιο έχει δέκα επαρχίες. Από τις τελευταίες μεταρρυθμίσεις του κράτους οι επαρχίες εμπίπτουν στην αρμοδιότητα των περιοχών. Η Φλαμανδική Περιοχή και η Βαλλωνική Περιοχή κάθε μία έχουν πέντε επαρχίες. Η τρίτη Βελγική περιοχή, η Περιοχή των Βρυξελλών, δεν αποτελεί τμήμα καμίας επαρχίας, ενώ η ίδια δεν υποδιαιρείται σε επαρχίες. Οι επαρχίες αντιπροσωπεύουν το διοικητικό επίπεδο μεταξύ των περιφερειακών κυβερνήσεων και των τοπικών δήμων.
Χρύσα Παραδείση

Η **Χρύσα Παραδείση** (1910 – Φεβρουάριος 1987) ήταν Ελληνίδα μαγείρισσα και συγγραφέας. Έγινε διάσημη από τις συνταγές της. Σύζυγος του συγγραφέα ιστορικού και δημοσιογράφου Αλέξανδρου Παραδείση.

## Βιογραφία
Γεννήθηκε στην Σμύρνη και καταγόταν από προσφυγική οικογένεια. Ήταν κόρη του Δημητρίου Καλλιάκου και παντρεύτηκε το δημοσιογράφο του «Έθνους», Αλέξανδρο Παραδείση.

Η Χρύσα Παραδείση ξεκίνησε την συγγραφική της σταδιοδρομία σε εφημερίδα, αλλά κατέκτησε το ελληνικό κοινό και έγινε διάσημη με την πολυετή συνεργασία της στο περιοδικό Γυναίκα που εξέδιδε ο Ευάγγελος Τερζόπουλος, έως ότου αποτραβήχτηκε από την ενεργό δημοσιογραφία. Μια από τις πιο αγαπητές στήλες στο περιοδικό ήταν *Το Μενού του 15νθημέρου,* που έλυνε το πρόβλημα της νοικοκυράς «τί θα φάμε σήμερα». Ήταν η πρώτη που δημιούργησε ραδιοφωνική εκπομπή γαστρονομικού ενδιαφέροντος και έγραψε πάμπολλες συνταγές σε εμπορικά έντυπα. Τα βιβλία της έχουν κυκλοφορήσει στην Αμερική, την Αυστραλία και την Ιαπωνία.

Απεβίωσε το 1987.

## Βιβλιογραφία
*Χρύσα Παραδείση, *Μαγειρική & Ζαχαροπλαστική*, 5η Έκδοση (2015), εκδ. Τερζόπουλος
*Χρύσα Παραδείση, *Μαγειρική & Ζαχαροπλαστική*, 4η Έκδοση (1999), εκδ. Τερζόπουλος
*Μαρία Τσοσκούνογλου, *Χρύσα Παραδείση: Η κουζίνα στην Ελλάδα της δεκαετίας του 1960*, εκδ. Περίπλους.

## Παραπομπές


Κατηγορία:Έλληνες συγγραφείς βιβλίων μαγειρικής
Κριστιάν Νομπόα

Ο **Κριστιάν Φερνάντο Νομπόα Τέγιο** (ισπανικά: Christian Fernando Noboa Tello, γεννήθηκε 9 Απριλίου 1985), είναι Εκουαδοριανός ποδοσφαιριστής που αγωνίζεται στην Εθνική Ισημερινού ως μέσος.

## Καριέρα
### Εμελέκ
Ο Νομπόα ξεκίνησε την καριέρα του με την Εμελέκ, μια από τις πιο δημοφιλείς ομάδες του Ισημερινού.
Χάρης το μεγάλο ταλέντο του προωθήθηκε εύκολα στην αρχική ενδεκάδα. Οι συνολικές του εμφανίσεις ήταν 89 με 8 γκολ.

### Ρουμπίν Καζάν
Ο Κριστιάν πήρε μεταγραφή το 2007 στη Ρουμπίν Καζάν του πρωταθλήματος της Ρωσίας. Μετά από έναν χρόνο, αφού εγκαταστάθηκε στην αρχική ενδεκάδα, βοήθησε τη Ρουμπίν Καζάν να φτάσει στο πρώτο της πρωτάθλημα στην ιστορία της.

### Ντιναμό Μόσχας
Στις 26 Ιανουαρίου 2012 υπέγραψε με την Ντιναμό Μόσχας. Έκανε ντεμπούτο στις 5 Μαρτίου σε μια εντός έδρας ήττα (0-1) από την Ανζί Μαχατσκαλά. Στις 26 Δεκεμβρίου του 2014 έγινε γνωστό ότι ο Νομπόα δεν θα ανανεώσει το συμβόλαιο του. Στις 31 Δεκεμβρίου 2014 μέσω της ιστοσελίδας της, η Ντιναμό Μόσχας ευχαρίστησε τον Νομπόα και του ευχήθηκε καλή τύχη στην καριέρα του.

### ΠΑΟΚ
Στις 7 Ιανουαρίου 2015, υπέγραψε με τον ΠΑΟΚ συμβόλαιο για 2,5 χρόνια. Πραγματοποίησε τον πρώτο του αγώνα στις 18 Ιανουαρίου στην εντός έδρας νίκη (1-0) εναντίον του Πλατανιά, ενώ το πρώτο του γκολ πέτυχε στις 21 Φεβρουαρίου 2015 εναντίον της Βέροιας σε μία εκτός έδρας νίκης (1-3).

### Στις εθνικές ομάδες
Πραγματοποίησε το επίσημο ντεμπούτο στις 28 Μαρτίου 2009 εναντίον της Εθνικής Βραζιλίας στα προκριματικά του Παγκοσμίου Κυπέλλου 2010. Σε αυτόν τον αγώνα σκόραρε ένα υπέροχο γκολ στο 89' της αναμέτρησης διαμορφώνοντας το 1-1.

## Τιμητικές διακρίσεις
### Σε συλλογικό επίπεδο
;Ρουμπίν Καζάν
* Πρωτάθλημα Ρωσίας (2): 2008, 2009
* Σούπερ Καπ Ρωσίας (1): 2010

## Εξωτερικοί σύνδεσμοι
* Η καριέρα του Κριστιάν Νομπόα στο soccerway
* Soccerbase
* Προφίλ ποδοσφαιριστή στην ιστοσελίδα της FIFA 

Κατηγορία:Ποδοσφαιριστές Εθνικής Ισημερινού
Κατηγορία:Ποδοσφαιριστές Κλουμπ Σπορτ Εμελέκ
Κατηγορία:Ποδοσφαιριστές Ρουμπίν Καζάν
Κατηγορία:Ποδοσφαιριστές ΦΚ Ντιναμό Μόσχας
Νομπόα
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Μέσοι ποδοσφαιριστές
Κατηγορία:Ποδοσφαιριστές από τον Ισημερινό
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές ΦΚ Ροστόφ
Ηραία (αθλητικοί αγώνες)

Τα **Ηραία** ήταν αγώνες που τελούνταν κατά την αρχαιότητα προς τιμή της θεάς Ήρας. Πραγματοποιούνταν κάθε τέσσερα χρόνια στην Ολυμπία και αν και δευτερεύουσας σημασίας, μετά τους ολυμπιακούς αγώνες, λέγεται ότι προϋπήρχαν. Διεξάγονταν κατά τον μήνα Παρθένιο. Σύμφωνα με την παράδοση, τους αγώνες ίδρυσε η Ιπποδάμεια μετά τον γάμο της με τον Πέλοπα, για να τιμήσει τη θεά Ήρα. Συμμετείχαν μόνο παρθένες ( ανύπαντρες γυναίκες ) της Ήλιδας σε αγώνα δρόμου μήκους 160 μέτρων. Ο Παυσανίας περιγράφει την κόρη - αθλήτρια με μαλλιά λυτά στους ώμους, κοντό χιτώνα πάνω από το γόνατο, που αφήνει το δεξιό ώμο ακάλυπτο ως το στήθος. Το έπαθλο ήταν ένα στεφάνι από κλαδί ελιάς και μέρος από την αγελάδα που θυσιαζόταν στη θεά. Οι νικήτριες είχαν ακόμα το προνόμιο να αφιερώσουν στη θεά δική τους εικόνα που τοποθετούνταν στο Ηραίον. Τη διοργάνωση αναλάμβαναν δεκαέξι γερόντισσες από επιφανείς οικογένειες της Ήλιδας που ήταν και οι κριτές.

## Παραπομπές

## Βιβλιογραφία
* Νικόλαος Καλτσάς, *Ολυμπία*, Υπουργείο Πολιτισμού, Ταμείο Αρχαιολογικών Πόρων και Απαλλοτριώσεων, Αθήνα 2005
* Παυσανίας, *Ελλάδος Περιήγησις*
## Εξωτερικοί σύνδεσμοι
*Ελληνική Ολυμπιακή Επιτροπή.
*Τα Ηραία.
Κατηγορία:Αθλητικές διοργανώσεις στην αρχαία Ελλάδα
Αμμούτ

Η **Αμμούτ**, ή **Άμμουτ**, ή **Άμμιτ**, ή **Αμμίτ**, "αυτή που καταβροχθίζει" ή "που τρώει τις ψυχές", ήταν θηλυκός δαίμονας της αρχαίας Αιγυπτιακής θρησκείας με σώμα εν μέρει λιονταριού, ιπποπόταμου, και κροκόδειλου, τα τρία μεγαλύτερα "ανθρωποφάγα" ζώα που ήταν γνωστά στους αρχαίους Αιγυπτίους. Ταφική θεότητα, οι τίτλοι της περιλαμβάνουν τους "Που καταβροχθίζει τους Νεκρούς", "Που τρώει τις Καρδίες", και "Μεγάλη του Θανάτου".

Η Αμμούτ ζούσε κοντά στη ζυγαριά της δικαιοσύνης στο Ντουάτ, τον Αιγυπτιακό κάτω κόσμο. Στην Αίθουσα των Δύο Αληθειών, ο Άνουβις ζύγιζε την καρδιά ενός ατόμου από τη μια, με το φτερό της Μά'ατ, τη θεότητα της αλήθειας, από την άλλη μεριά, η αναπαράσταση του οποίου ήταν ένα φτερό στρουθοκαμήλου (το φτερό που συνήθως απεικονιζόταν στο στέμμα τια Μάατ). Αν η καρδιά κρινόταν ότι δεν ήταν αγνή, η Αμμούτ την καταβρόχθιζε, και το κρινόμενο πρόσωπο δεν μπορούσε να συνεχίσει το ταξίδι του προς τον Όσιρι και την αιωνιότητα. Όταν η Άμμουτ έτρωγε την καρδιά, πιστευόταν ότι η ψυχή γινόταν ανήσυχη για πάντα, κάτι που ονομαζόταν "να πεθάνεις για δεύτερη φορά". Η Αμμούτ κάποιες φορές αναφέρεται ότι στέκεται δίπλα σε μια λίμνη φωτιάς. Σε κάποιες παραδόσεις, η ανάξιες καρδιές ρίχνονταν στην καιόμενη λίμνη για να αφανιστούν. Κάποιοι μελετητές πιστεύουν ότι η Άμμουτ και η λίμνη αντιπροσωπεύουν την ίδια έννοια με τον .

Η Αμμούτ δεν λατρευόταν, αλλά ενσάρκωνε όλα όσα φοβόνταν οι Αιγύπτιοι, με το να τους φυλακίσει σε αιώνια μη ανάπαυση αν δεν ακολουθούσαν την αρχή της Μάατ (Δικαιοσύνη).

Η Αμμούτ συνδεόταν με τη θεά Ταουρέτ που είχε παρόμοια όψη, και ως σύντροφος του Βησά προστάτευε από το κακό. Άλλοι συγγραφείς έχουν σημειώσει ότι τα χαρακτηριστικά λιονταριού της Αμμούτ και η λίμνη της φωτιάς, μπορεί να αποτελούν στοιχεία σύνδεσης με τη θεά Σεκμέτ. Τα χαρακτηριστικά της μεταθανάτιας τιμωρίας και της λίμνης φωτιάς μοιράζεται επίσης η θεότητα με μορφή μπαμπουΐνου  Μπάμπι.

## Δείτε επίσης
* Βιβλίο των Νεκρών

## Παραπομπές



Κατηγορία:Θεότητες της αιγυπτιακής μυθολογίας
Κατηγορία:Θεότητες της δικαιοσύνης
Μοντού

Ο **Μοντού ** ήταν γερακόμορφος θεός του πολέμου στην Αρχαία Αιγυπτιακή θρησκεία. Το όνομά του, του οποίου η μεταγραφή είναι *mn<u>t</u>w*, μπορεί να αποδοθεί και σαν **Μοντ**, **Μονθού**, ή **Μενθού**. 

Ο Μοντού ήταν αρχαίος θεός, που το όνομά του σημαίνει *νομάδας*, αρχικά ήταν η ενσάρκωση της επίδρασης του καυτού ήλιου, Ρα, και ως τέτοιος συχνά εμφανιζόταν με το επίθετο *Μοντού-Ρα*. Η καταστροφικότατα αυτού του χαρακτηριστικού τον οδήγησε να κερδίσει χαρακτηριστικά πολεμιστή, καταλήγοντας τελικά θεός του πολέμου.  

Εξ’ αιτίας της σύνδεσης των εξαγριωμένων ταύρων με την ισχύ και τον πόλεμο, ο Μοντού λεγόταν επίσης ότι εμφανιζόταν ως λευκός ταύρος με μαύρο πρόσωπο, κάτι που παραπέμπει στη θεότητα Βούχ (Bahka, Buchis). Η μεγαλύτεροι στρατηγοί-βασιλιάδες της Αιγύπτου αυτοαποκαλούνταν *Ισχυροί Ταύροι*, οι γιοι του Μοντού. Στην περίφημη διήγηση της Μάχης του Καντές, ο Ραμσής Β΄ λέγεται ότι είδε τον εχθρό, και "εξοργίστηκε εναντίον τους όπως ο Μοντού, Κύριος των Θηβών".

  
Στην αρχαία Αιγυπτιακή τέχνη απεικονίζεται ως άνθρωπος με κεφάλι γερακιού ή ταύρου, με τον ηλιακό δίσκο και δύο φτερά στο κεφάλι του, με το γεράκι να αντιπροσωπεύει τον ουρανό, και τον ταύρο την ισχύ και τον πόλεμο. Κρατούσε στα χέρια του διάφορα όπλα, όπως γιαταγάνια, τόξα και βέλη, και μαχαίρια 

Η κατασκευή του Ναού του Μοντού στο Μενταμούντ πιθανόν άρχισε κατά την περίοδο του Αρχαίου Βασιλείου. Οι Ναοί του Μοντού περιλαμβάνουν και έναν που βρίσκεται κοντά στο φρούριο της περιόδου του Μέσου Βασιλείου Ουρονάρτι στο Δεύτερο Καταρράκτη του Νείλου, που χρονολογείται στον 19ο αιώνα π.Χ. Κατά τη διάρκεια του Νέου Βασιλείου κατασκευάστηκαν μεγάλοι και εντυπωσιακοί ναοί του Μοντού στο Αρμάντ. Μάλιστα, το ελληνικό όνομα της Αρμάντ ήταν Έρμονθις, που σημαίνει *η γη του Μοντού*.

Ο Μοντού είχε διάφορες συζύγους, μεταξύ των οποίων η Τενενέτ, η Ιουνίτ (ή Ανίτ) και η θηλυκή εκδοχή του Ρα, Ραεταουί.

Το όνομα Μεντουχοτέπ που έχουν πολλοί φαραώ κατά την περίοδο του Μέσου Βασιλείου, σημαίνει "ο Μοντού είναι ικανοποιημένος".

## Παραπομπές


## Εξωτερικοί σύνδεσμοι
* 

Κατηγορία:Θεότητες της αιγυπτιακής μυθολογίας
Κατηγορία:Θεότητες του πολέμου
Ίχυ

Ο **Ίχυ** ήταν θεός της αρχαίας Αιγυπτιακής μυθολογίας που αντιπροσώπευε την έκσταση του παιξίματος του σείστρου. Το όνομά του μπορεί να σημαίνει "που παίζει το σείστρο", που αναφέρεται στη λειτουργία του, ή "μοσχάρι", που υποδηλώνει τη σχέση του με τη θεά αγελάδα Αθώρ, που αναφέρεται συνήθως ως μητέρα του. Επίσης μπορούμε να συναντήσουμε και άλλες θεές μπορεί να ονομάζονται ως μητέρες του, μεταξύ των οποίων η Ίσιδα, η Σεκμέτ, και η Νηίθ. Ο θεός Ώρος αναφέρεται συνήθως ως πατέρας του, αν και κάποιες φορές το ρόλο αυτό έχει ο Ρα. Ο Ίχυ απεικονίζεται ως παιδί που κρατάει σείστρο, ή ως γυμνό παιδί με το δάχτυλο στο στόμα του. Λατρευόταν μαζί με τον Ώρο και την Αθώρ στα Δένδερα

## Παραπομπές


Κατηγορία:Θεότητες της αιγυπτιακής μυθολογίας
Όνουρις

Στην πρώιμη Αιγυπτιακή μυθολογία ο **Ανχούρ** (επίσης **Όνουρις**, **Αν-Χερ**,  **Ανχέρ**, **Ανχουρέτ**, **Χαν-Χερ**, **Ινχέρτ**) αρχικά ήταν θεός του πολέμου που λατρευόταν στην περιοχή Άβυδο της Άνω Αιγύπτου, και ειδικότερα στην Θύνι. Οι μύθοι λένε ότι έφερε την γυνάικα του Μεχίτ, που ήταν το θηλυκό αντίστοιχό του από τη Νουβία, και το όνομά του αντικατοπτρίζει αυτό το γεγονός—σημαίνει *(αυτός που) οδηγεί την μακρινή*.

Ένας από τους τίτλους του ήταν *Σφαγέας των εχθρών*. Ο Όνουρις αναπαριστάται ως άντρας με γένι και με μανδύα, με στέμμα με τέσσερα φτερά, κρατώντας δόρυ ή λόγχη, ή κάποιες φορές με κεφάλι λιονταριού, που αντιπροσωπεύει την δύναμη και την εξουσία. Σε κάποιες απεικονίσεις ο μανδύας μοιάζει περισσότερο με κιλτ.

## Ρόλοι

### Θεός του πολέμου
Ως θεός του πολέμου ήταν προστάτης του αρχαίου Αιγυπτιακού στρατού, και προσωποποίηση των βασιλικών πολεμιστών. Όντως, στις γιορτές στις οποίες τον τιμούσαν, οργανώνονταν ψεύτικες μάχες. Κατά τη Ρωμαϊκή εποχή ο Αυτοκράτορας Τιβέριος αναπαριστάται στους τοίχους Αιγυπτιακών ναών φορώντας το χαρακτηριστικό στέμμα με τα τέσσερα φτερά του Όνουρι.      

Οι Έλληνες εξίσωναν τον Όνουρι με το δικό τους θεό του πολέμου Άρη. Όταν οι Ολύμπιοι θεοί ξέφυγαν από τον Τυφών και πήρανε μορφή ζώων στην Αίγυπτο, ο Άρης λέγεται ότι πήρε τη μορφή ψαριού ως **Λεπίδοτος** ή Όνουρις.

### Αυτός που σηκώνει τον ουρανό
Το όνομα του Όνουρι μπορεί επίσης να σημαίνει *Αυτός που σηκώνει τον Ουρανό * και, λόγω που έχουν το ίδιο στέμμα με τα φτερά, ο Όνουρις αργότερα ταυτίστηκε με τον Σου, γινόμενος έτσι *Ανχούρ-Σου*. Όταν ταυτίζεται με τον Σου είναι γιος του Ρα και αδελφός της Μπαστέτ.  

## Αρχιερείς του Όνουρι

* Αμενχοτέπ, από την εποχή του Τούθμωσι Δ΄. Η γυναίκα του Αμενχοτέπ Χενούτ ήταν τραγουδίστρια του Όνβουρι. Οι γιοι τους Χαν και Κεννά ήταν Πολεμιστές Άρματος του Φαραώ. Από στήλη που βρίσκεται στο Βρετανικό Μουσείο (EA 902).
*Χόρι (Hori)
* Μίνμοσις (Minmose), γιος του Αρχιερέα του Όνουρι Χόρι, και η γυναίκα του Ίντυ (Inty). Από την περίοδο βασιλείας του Ραμσή Β΄.
* Ανχούρμοσις (Anhurmose), από την εποχή του Μερνεφθά.
* Σισχεψέτ (Sishepset), από την εποχή του Ραμσή Γ΄.
* Ο Χαρσιεσής (Harsiese), που αναφέρεται σε ένα όστρακο στην Άβυδο.

## Στη σύγχρονη κουλτούρα
Ο Ανχούρ είναι χαρακτήρας στο online παιχνίδι *SMITE*. Είναι κυνηγός και έχει τον τίτλο Σφαγέας των Εχθρών και απεικονίζεται στην (ανθρωπομορφική) μορφή λιονταριού με το γένι, μανδύα, και στέμμα με τέσσερα φτερά.   

Ο Ανχούρ είναι επίσης ένας θεός του χάους στο ηλεκτρονικό παιχνίδι *NetHack*/*Slash'EM*.

## Παραπομπές


## Εξωτερικοί σύνδεσμοι

* Iconography of Onuris (PDF; article)

Κατηγορία:Θεότητες της αιγυπτιακής μυθολογίας
Κατηγορία:Θεότητες του πολέμου
Σία (θεότητα)

Στην Αιγυπτιακή μυθολογία ο **Σία** ή **Σάα** ήταν η θεοποίηση της αντίληψης στην κοσμολογία της Εννεάδας της Ηλιούπολης, και πιθανόν ισοδυναμούσε με τις πνευματικές ενέργειες της καρδιάς του Φθα στη Μεμφιτική κοσμογονία. Είχε επίσης συσχέτιση με το γράψιμο, και συχνά αναπαριστάται σε ανθρωπομορφική μορφή κρατώντας περγαμηνή παπύρου. Ο πάπυρος αυτός θεωρείται ότι περιείχε πνευματικά επιτεύγματα.

Λεγόταν ότι ο Ατούμ δημιούργησε τους δύο θεούς Σία και Χου από το αίμα του που πετάχτηκε όταν έκοψε ο ίδιος το πέος του, μια πιθανή αναφορά στην περιτομή.

Ο Σία εμφανίζεται να στέκεται πάνω στην Ηλιακή Βάρκα κατά τη διάρκεια του ταξιδιού του τη νύχτα, σε ταφικά κείμενα και ταφικές τοιχογραφίες του Νέου Βασιλείου, μαζί με τον Χου, το "Λόγο της Δημιουργίας" και τον Χέκα, τον θεό της μαγείας. Οι θεοί αυτοί θεωρούνταν ως ειδικές δυνάμεις που βοηθούν τον δημιουργό, και αν και ο Χέκα είχε δικιά του λατρεία, ο Σία δεν είχε.

Το ιερογλυφικό Σία χρησιμοποιούταν επίσης για να αντιπροσωπεύσει το "να καταλάβω", "να γνωρίζω" ή "να έχω επίγνωση".

## Παραπομπές


Κατηγορία:Θεότητες της αιγυπτιακής μυθολογίας
Κατηγορία:Θεότητες του θανάτου
Κατηγορία:Θεότητες της σοφίας
Χου

Στην Αιγυπτιακή μυθολογία ο **Χου** είναι η θεοποίηση της πρώτης λέξης, του Λόγου της δημιουργίας, που λέγεται ότι είπε ο Ατούμ κατά την εκσπερμάτισή του, ή στον αυτό-ευνουχισμό του κατά την αυνανιστική πράξη της δημιουργίας της Εννεάδας.

Ο Χου αναφέρεται ήδη στα Κείμενα των Πυραμίδων (PT 251, PT 697) του Αρχαίου Βασιλείου ως σύντροφος του νεκρού Φαραώ. Μαζί με τον θεό Σία, αναπαριστάται στη συνοδεία του Θωθ, με τον οποία επίσης ταυτίζεται κάποιες φορές.

Κατά το Μέσο Βασίλειο, όλοι οι θεοί συμμετέχουν στον Χου και τον Σία, και σχετίζοντι με τον Φθα, που δημιούργησε το σύμπαν προφέροντας τη λέξη της δημιουργίας. Ο Χου αναπαριστάται με ανθρώπινο σχήμα, ως γεράκι, ή ως άνθρωπος με κεφάλι κριαριού.

Κατά το Νέο Βασίλειο, ο Χου και ο Σία μαζί με τον Χέκα, την Ιρέρ και τη Σεντζέμ ήταν μέλη των δεκατεσσάρων δημιουργικών δυνάμεων του Άμων-Ρα. Μέχρι την Πτολεμαϊκή περίοδο ο Χου είχε συγχωνευτεί με τον θεό Σου (αέρας).

## Παραπομπές

*Wilkinson, R. H., Die Welt der Götter im Alten Ägypten. Glaube - Macht - Mythologie, Stuttgart 2003

Κατηγορία:Θεότητες της αιγυπτιακής μυθολογίας
Κατηγορία:Αυνανισμός
Κετές

Η **Κετές** (επίσης **Καντές** είναι θεά η οποία υιοθετήθηκε στο αρχαίο αιγυπτιακό πάνθεον από την Καναανιτική θρησκεία, η οποία είχε μεγάλη απήχηση κατά την περίοδο του Νέου Βασιλείου. Ήταν θεότητα της γονιμότητας της ιερής έκστασης και της σεξουαλικής ευχαρίστησης

Η προφορά του ονόματος από τους Αιγύπτιους πιθανόν να ήταν **Qātiša* από την Σημιτική ρίζα *Q-D-Š* που σημαίνει 'ιερός'. Η πόλη κέντρο της λατρείας της ήταν το Καντές.

## Αναπαράσταση
  
Στην Στήλη της Κετές, αναπαριστάται γυμνή απάνω σε λιοντάρι μεταξύ του Μιν της Αιγύπτου και τον πολεμιστή θεό των Χαναναίων Ρεσέπ. Κρατάει στο ένα χέρι φίδια, και άνθος λωτού στο άλλο, ως σύμβολα της Δημιουργίας.

Σχετίζεται με την Ανάθ (ή Ανάτ), την Αστάρτη, και την Ασερά. Επίσης έχει στοιχεία που σχετίζονται με τη θεά των Μυκηνών, του Μινωικού πολιτισμού της Κρήτης, και κάποια από τις Κασσιτικές θεότητες του εμπορίου των μετάλλων Κασσίτερου, Χαλκού, και Ορείχαλκου μεταξύ των πόλεων Λόθαλ και Ντιλμούν.

Σε κάποιες εκδοχές της στήλης της Κατές η εικονογράφησή της μεταξύ του Μιν και του Ρεσέπ τοποθετείται πάνω από άλλη εικονογράφηση η οποία απεικονίζει απόθεση δώρων στην Ανάτ τη θεά του Πολέμου, και κάτω από άλλη εικονογράφηση που καταγράφει τα εδάφη που ανήκουν στον Μιν και τον Ρεσέπ.

Η **Κουντσού-Αστάρτη-Ανάτ** είναι η αναπαράσταση μίας θεάς η οποία είναι ο συνδυασμός τριών: της Κετές, της (Ασερά) Αστάρτης και της Ανάτ. Μεταξύ των Χαναναίων και Αιγυπτίων η συγχώνευση διαφόρων θεοτήτων σε μία ήταν κοινή πρακτική. Η "Στήλη της Τριπλής Θεότητας", που ανήκε στο Κολλέγιο Γουίντσεστερ δείχνει τη θεότητα Κετές με την επιγραφή *Κουντσού-Αστάρτη-Ανάτ*, υποδηλώνοντας το συσχετισμό τους ως μίας θεάς, και την Κετές (Κουντσού) στη θέση της Αθιράτ. Ο μελετητής θρησκειών Saul M. Olyan (συγγραφέας του *Ασερά και η λατρεία του Ιεχωβά στο Ισραήλ*), αναφέρεται στην αναπαράσταση στη στήλη Κουντσού-Αστάρτη-Ανάτ  ως "υπόσταση τριπλής ένωσης", και θεωρεί το Κουντσού επίθετο της Αθιράτ, με βάση τη μέθοδο τοιυ αποκλεισμού, καθώς η Αστάρτη και η Ανάτ εμφανίζονται μετά την Κουντσού στην επιγραφή.

## Επίθετα
Η Κετές φέρει τα επίθετα "Ερωμένη Όλων των Θεών", "Κυρία των Άστρων του Ουρανού", "Αγαπημένη του Πτα", "Μεγάλη της μαγείας, ερωμένη των Άστρων", και "Μάτι του Ρα, χωρίς ίση της". Το Καντσού χρησιμοποιείται επίσης ως επίθετο της Ασερά, Μεγάλης Μητέρας Θεάς των Χαναναίων.

## Στη σύγχρονη κουλτούρα
Κετές είναι το όνομα του πλάσματος από τη φυλή Goa'uld που μπαίνει στο σώμα της Vala Mal Doran, περιστασιακού στον 9ο και μόνιμου στο 10ο κύκλο της σειράς επιστημονικής φαντασίας *Stargate SG-1*.

## Δείτε επίσης
* Μάχη του Καντές
* Φρέγια
* Κυβέλη

## Παραπομπές


## Εξωτερικοί σύνδεσμοι
* Johanna Stuckey, The "Holy One" , MatriFocus, 2007

Κατηγορία:Καναανιτική μυθολογία
Κατηγορία:Θεότητες της αιγυπτιακής μυθολογίας
Κατηγορία:Θεότητες της αγάπης, του έρωτα και της λαγνείας
Chronicles

Το ***Chronicles*** είναι διπλή συλλογή τραγουδιών του καναδικού χαρντ ροκ συγκροτήματος Rush, η οποία κυκλοφόρησε τον Σεπτέμβριο του 1990 μέσω της δισκογραφικής εταιρίας "Anthem Records" στον Καναδά και της "Mercury Records" στον υπόλοιπο κόσμο.

Η συλλογή περιλαμβάνει κομμάτια από όλη την δισκογραφία του συγκροτήματος από το 1973 μέχρι το 1989, συμπεριλαμβανομένων των ζωντανά ηχογραφημένων δίσκων "*[[All the World's a Stage]]*", "*[[Exit... Stage Left]]*" και "*[[A Show of Hands]]*".

Το "*Chronicles*" βραβεύθηκε ως διπλά πλατινένιο στον Καναδά και τις Ηνωμένες Πολιτείες, μπαίνοντας στις λίστες επιτυχιών και στις δύο χώρες, όπως και το βρετανικό Top-50.

## Λίστα Τραγουδιών

## Θέσεις τσαρτ

## Βραβεία
***Chronicles*** *(άλμπουμ)*
Καναδάς (*CRIA Certification*): 2 x πλατινένιος 
Ηνωμένες Πολιτείες (*RIAA Certification*): 2 x πλατινένιος 

## Μέλη των Rush
Οι μουσικοί οι οποίοι ηχογράφησαν το "*Chronicles*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά
* **Τζον Ράτσεϊ** - τύμπανα

## Παραπομπές


## Πηγές
* Chronicles - Rush | Songs, Reviews, Credits, Awards | AllMusic
* Rush - Chronicles (album review) | Sputnikmusic
* Rush - Chronicles - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1990
Μερετσεγκέρ

Στην Αιγυπτιακή μυθολογία, η **Μερετσεγκέρ** (επίσης και **Μερτσεγκέρ**), που σημαίνει *"αυτή που αγαπά τη σιωπή"* κατείχε μεγάλη επιρροή κατά την περίοδο του Νέου Βασιλείου στην Νεκρόπολη των Θηβών, και θεωρούνταν και επικίνδυνη και φιλεύσπλαχνη θεότητα. Ήταν στενά συνδεδεμένη με το Αλ Κορν, την κορυφή σε σχήμα πυραμίδας που δεσπόζει πάνω από την Κοιλάδα των Βασιλέων. Ως θεά-κόμπρα κάποιες φορές σχετίζεται με την Αθώρ.

Ήταν η προστάτιδα θεά των εργατών στο Ντέιρ ελ Μεντίνα οι οποίοι έχτισαν τους τάφους. Τιμωρούσε τους εργάτες που διέπρατταν εγκλήματα, αλλά γιάτρευε αυτούς που μετανοούσαν. Σε μια περίπτωση έχουμε βρει μια επίκληση στη θεά για να ανακουφίσει κάποιον που πονούσε. Εκπλήρωσε την επίκληση φέρνοντας "*γλυκούς αέρηδες*". Ένας τεχνίτης με το όνομα Νεφεραμού αφιέρωσε σε αυτήν μια στήλη:   

*"(Ήμουν) ένας άνθρωπος στην άγνοια, χωρίς την καρδιά μου, που δεν ξεχώριζε το καλό από το κακό. Έκανα παράνομες πράξεις έναντι της Κορυφής και μου έδωσε ένα μάθημα…η Κορυφή χτυπάει με το χτύπημα ενός άγριου λιονταριού. Καταδιώκει όποιον την προσβάλει."*.
  Η Μερετσεγκέρ λυπάται έναν άντρα και, *"Στρέφεται σε μένα με έλεος, Κάνει να ξεχάσω την αρρώστια που είχα"*..

Ως κόμπρα έφτυνε το δηλητήριό της σε όποιον προσπαθούσε να συλήσει τους βασιλικούς τάφους. Στην τέχνη αναπαριστάται ως τυλιγμένη κόμπρα ή ως γυναίκα με κεφάλι κόμπρας, ή σπανίως ως κόμπρα με τρία κεφάλια, από τα οποία ένα κόμπρας, ένα γυναίκας και ένα όρνιου.

Η στενή της σχέση με την Κοιλάδα των Βασιλέων δεν της επέτρεψε να γίνει κάτι παραπάνω από τοπική θεότητα, και όταν η χρήση της Κοιλάδας σταμάτησε, σταμάτησε και η λατρεία της.

## Εικόνες

Image:S F-E-CAMERON 2006-10-EGYPT-WESTBANK-0064.JPG|Η κορυφή Αλ Κορν πάνω από την Κοιλάδα των Βασιλέων  
File:Stele cobra goddess Louvre N4193.jpg|Στήλη που αναπαριστά τη θεά-κόμπρα στο πάνω μέρος και φίδια στο κάτω μέρος


## Παραπομπές


## Εξωτερικοί σύνδεσμοι
* 

Κατηγορία:Θεότητες της αιγυπτιακής μυθολογίας
Μεσκνέτ

Στην αρχαία Αιγυπτιακή μυθολογία η **Μεσκενέτ**, ήταν η θεά των γεννήσεων και η δημιουργός του Κα -το οποίο είναι σύμφωνα με την αρχαία Αιγυπτιακή θρησκεία μέρος της ψυχής- του κάθε παιδιού που γεννιόταν, και το οποίο εμφυσούσε σε αυτό τη στιγμή της γέννησης. Λατρευόταν από τους Αιγυπτίους από τα αρχαία χρόνια.    

## Μυθολογία
Στην αρχαία Αίγυπτο οι γυναίκες γεννούσαν οκλαδόν πάνω σε δύο τούβλα τα οποία ήταν γνωστά *τούβλα γέννησης*, και η Μεσκενέτ ήταν η θεά που σχετίζονταν με αυτόν τον τρόπο γέννας. Έτσι, στην τέχνη αναπαριστάται κάποιες φορές σαν τούβλο με γυναικείο κεφάλι, έχοντας σε αυτό μια μήτρα αγελάδας. Άλλες φορές απεικονίζεται ως γυναίκα, πάλι με μήτρα αγελάδας στο κεφάλι της.

Καθώς ήταν η υπεύθυνη για τη δημιουργία του Κα, ήταν συνυφασμένη με το πεπρωμένο. Έτσι, αργότερα λέγεται ότι κάποιες φορές σχημάτιζε ζευγάρι με τον Σάι, που έγινε θεότητα του πεπρωμένου ως εξέλιξη της αφηρημένης έννοιας του πεπρωμένου και της μοίρας.

Η Μεσκενέτ κατέχει κεντρικό ρόλο στην τελευταία ιστορία του Παπύρου Γουέστκαρ. Η ιστορία διηγείται την γέννηση των Ουζερκάφ, Σαχουρέ και Νεφεριρκαρέ, τριών πρώτων φαραώ της Πέμπτης Δυναστείας, που σε αυτήν την ιστορία είναι τρίδυμα. Αμέσως μετά τη γέννηση του κάθε παιδιού, εμφανίζεται η Μεσκενέτ και προφητεύει ότι αυτό θα γίνει βασιλιάς της Αιγύπτου.

## Εικόνες

Image:Meskhenet.svg|Η Μεσκενέτ ως τούβλο γέννησης
Image:Userkaf.jpg|Ο Ουζερκάφ, ένα από τα τρίδυμα
File:SahureAndNomeGod-CloseUpOfSahure MetropolitanMuseum.png|Ο Σαχουρέ, ο άλλος από τα τρίδυμα


## Δείτε επίσης
*Ταουρέτ

## Παραπομπές


## Εξωτερικοί σύνδεσμοι

Κατηγορία:Θεότητες της αιγυπτιακής μυθολογίας
Κατηγορία:Θεότητες-προστάτες των παιδιών
Αμουνέτ

Η **Αμουνέτ** ήταν αρχέγονη θεά στην Αρχαία Αιγυπτιακή θρησκεία. Ήταν μέλος της Ογδοάδας και σύζυγος του Άμμωνα.

Το όνομά της, που σημαίνει "αυτή που είναι κρυμμένη", είναι απλώς  ο θηλυκός τύπος του ονόματος του Άμμωνα. Είναι πιθανό να μην ήταν ποτέ ανεξάρτητη θεά, καθώς η πρώτη αναφορά και των δύο είναι σαν ζευγάρι

Από τουλάχιστον την Εικοστή Δυναστεία (περ. 1991–1803 π.Χ.) και μετά επισκιάστηκε από την σύζυγο του Άμμωνα Μουτ, αλλά παρέμεινε σημαντική σε τοπικό επίπεδο στην περιοχή των Θηβών, όπου λατρευόταν ο Άμμων, και εκεί λογιζόταν ως η προστάτης του φαραώ.

Στο Καρνάκ, το κέντρο λατρείας του Άμμωνα, η ιερείς ήταν αφιερωμένοι στην υπηρεσία της Αμουνέτ. Η θεά έπαιζε επίσης σημαντικό ρόλο σε βασιλικές εκδηλώσεις, όπως οι γιορτές Σεντ. Η Αμουνέτ απεικονίζεται ως γυναίκα που φοράει το Κόκκινο Στέμμα και φέρει σκήπτρο από πάπυρο.

Στα ύστερα κείμενα από το Καρνάκ μπερδεύεται με την Νηίθ, αν και παρέμεινε ως ξεχωριστή θεότητα μέχρι και την Πτολεμαϊκή περίοδο (323–30 π.Χ.)

## Παραπομπές


Κατηγορία:Ογδοάδα της Ερμούπολης
Χε

Στην Αιγυπτιακή μυθολογία ο **Χε** ήταν η θεοποίηση της έννοιας του απείρου ή της αιωνιότητας στην Ογδοάδα, και το όνομά του σημαίνει "αιωνιότητα". Το θηλυκό αντίστοιχό του είναι γνωστό ως **Χεκέτ**, που είναι ο θηλυκός τύπος του ονόματός του.

Η αναπαράστασή του τον δείχνει να κάθεται οκλαδόν κρατώντας μια παλάμη σε κάθε χέρι (ή μόνο στο ένα χέρι),, και κάποιες φορές με βλαστό φοίνικα στο κεφάλι του, καθώς οι βλαστοί φοίνικα συμβολίζανε για τους Αιγυπτίους μακροζωία, με τα χρόνια να αντιστοιχούν στους κόμπους απάνω στο βλαστό. Αυτού του είδους οι αναπαραστάσεις είχαν επίσης ένα δαχτυλίδι Σεν με έναν βάτραχο ή γυρίνο στη βάση κάθε βλαστού, που αντιπροσώπευε το άπειρο.

Οι αναπαραστάσεις του Χε χρησιμοποιούνταν επίσης στα αιγυπτιακά ιερογλυφικά για το εκατομμύριο, που ουσιαστικά στα αρχαία Αιγυπτιακά μαθηματικά αντιστοιχούσε στο άπειρο. Έτσι, η θεότητα είναι επίσης γνωστή ως ο "θεός των εκατομμυρίων ετών ".

## Προέλευση και μυθολογία
Η αρχική σημασία του όρου ḥḥ (Μεταγραφή Hannig) ήταν "εκατομμύριο" ή "εκατομμύρια". Κατόπιν, μια προσωποποίηση του Χε υιοθετήθηκε ως ο Αιγύπτιος θεός του απείρου. Μαζί με το θηλυκό αντίστοιχό του Χεκέτ, ο Χε αντιπροσώπευε ένα μέλος της Ογδοάδας οχτώ αρχεγόνων θεοτήτων, το κέντρο της λατρείας των οποίων βρισκόταν στην Ερμούπολη.

## Μορφές και εικονογραφία
Ο θεός Χε συνήθως αναπαριστάται ανθρωπομορφικά, με το ιερογλυφικό του σύμβολο, δηλαδή μια αρσενική μορφή με το θεϊκό γένι και την περούκα σε σχήμα λοβού πουλιού. Συνήθως γονατιστός, με το ένα γόνατο ανασηκωμένο, ο θεός συνήθως κρατά κλαδί φοίνικα με κόμπους (αυτοί υπήρχαν στους ναούς για την τελετουργική μέτρηση του χρόνου, κάτι που εξηγεί το ότι το κλαδί του φοίνικα είναι το ιερογλυφικό για το *rnp.t*, "έτος"). Κάποιες φορές ο θεός έφερε ακόμα ένα κλαδί φοίνικα στο κεφάλι του.

## Λατρεία
Η προσωποποίηση της κάπως αφηρημένης θεότητας του απείρου Χε δεν είχε κάποιο γνωστό κέντρο λατρείας ή ιερό. Η λατρεία του περιστρεφόταν μάλλον περισσότερο σε συμβολισμούς και προσωπικές αντιλήψεις. Η εικόνα του και τα εικονογραφικά στοιχεία του αντικατοπτρίζουν την επιθυμία για εκατομμύρια χρόνια ζωής ή εξουσία. Έτσι, η μορφή του Χε συχνά αναπαριστάται σε φυλακτά, αντικείμενα κύρους, και στη βασιλική εικονογραφία της περιόδου του ύστερου Αρχαίου Βασιλείου και μετά.

## Βιβλιογραφία

*Baines, John;  Lesko, Leonard H.; Silverman, David P. - Religion in Ancient Egypt: Gods, Myths, and Personal Practice, Cornell University Press (1991)  page 94-95 ISBN 0801497868
*Barta, Winfried - "Die Bedeutung der Personifikation Huh im Unterschied zu den Personifikationen Hah und Nun", *Göttinger Miszellen* 127 (1992), pp.&nbsp;7–12
*Allen, James Peter - Middle Egyptian: An Introduction to the Language and Culture of Hieroglyphs, 2nd edition, Cambridge: Cambridge University Press (2010), page 102
*Toth, Gabor - Elements of Mathematics: A Problem-Centered Approach to History and Foundations Springer Nature (2021), page 38, ISBN 3030750515 

Κατηγορία:Θεότητες του χρόνου και της μοίρας
Κατηγορία:Ογδοάδα της Ερμούπολης
Νεφερτέμ

Ο **Νεφερτέμ** (και **Νεφερούμ**, και **Νεφέρ-Τεμού**), ίσως "ο όμορφος που κλείνει" ή "αυτός που δεν κλείνει", ήταν στην Αιγυπτιακή μυθολογία αρχικά άνθος νούφαρου στην δημιουργία του κόσμου, που αναδύθηκε από τα αρχέγονα νερά. 
Ο Νεφερτέμ αντιπροσώπευε και το πρώτο φως του ήλιου και την υπέροχη μυρωδιά του άνθους του γαλάζιο νούφαρου, έχοντας αναδυθεί από τα αρχέγονα νερά μέσα σε ένα άνθος μπλε νούφαρου ( *Nymphaea caerulea*). Κάποιες από τις ονομασίες του Νεφερτέμ ήταν "Αυτός που Είναι Όμορφος" και "Νούφαρο του ήλιου", ενώ μια εκδοχή του *[[Αιγυπτιακή Βίβλος των Νεκρών|Βιβλίου των Νεκρών]]* λέει,  

"Υψώσου όπως ο Νεφερτέμ από το γαλάζιο νούφαρο, στα ρουθούνια του Ρα, και έλα στον ορίζοντα κάθε μέρα."

Ο Νεφερτέμ σαν παιδί προέρχεται από τον μαύρα αρχέγονα νερά του γήινου πατέρα του Νουτ, και η μητέρα του είναι η θεά του ουρανού Νουτ. Όταν ωριμάζει είναι ο Ρα.  

Τελικά ο Νεφερτέμ κατέληξε να είναι ο γιος του δημιουργού θεού Πτα, και κάποιες φορές οι θεότητες Σεκχμέτ και Μπαστέτ αναφέρονται ως μητέρα του. Στην τέχνη απεικονίζεται σαν όμορφος νεαρός με γαλάζια νούφαρα στο κεφάλι του. Ως γιος της Μπαστέτ έχει επίσης κάποιες φορές κεφάλι λιονταριού, ή είναι λιοντάρι ή γάτα που ξαπλώνει. Οι αρχαίοι Αιγύπτιοι συνήθιζαν να έχουν μαζί τους μικρά αγαλματίδιά του σαν φυλακτά για καλή τύχη.  

## Εικόνες

File:Egyptian - Nefertem - Walters 541972.jpg|*Νεφερτέμ*, Walters Art Museum 
Image:Nefertoum E3502 mp3h8834.jpg|Ο Νεφερτέμ


## Παραπομπές


## Βιβλιογραφία

*

Κατηγορία:Τριάδα της Μέμφιδας
Ταϊβάν (αποσαφήνιση)

Ο όρος **Ταϊβάν** μπορεί να αναφέρεται σε:

* Ταϊβάν (νησί), de facto ελεγχόμενο από την Δημοκρατία της Κίνας, de jure μέρος της Λαϊκής Δημοκρατίας της Κίνας.
* Ταϊβάν, μερικώς αναγνωρισμένο κράτος της Ανατολικής Ασίας, αποτελούμενο κυρίως από τη νήσο Ταϊβάν.
* Επαρχία Ταϊβάν (Δημοκρατία της Κίνας), διοικητική διαίρεση που καλύπτει ένα μεγάλο μέρος της Ταϊβάν και των νησιών Πενγκού
* Επαρχία Ταϊβάν (Λαϊκή Δημοκρατία της Κίνας), πολιτική ονομασία σχετική με την αξίωση του κράτους αυτού, όσον αφορά την κυριαρχία της περιοχής
Δημοκρατία της Κίνας (αποσαφήνιση)

Ο όρος **Δημοκρατία της Κίνας** μπορεί να αναφέρεται σε:

* Δημοκρατία της Κίνας, μερικώς αναγνωρισμένο κράτος της Ανατολικής Ασίας γνωστό ως Ταϊβάν.
* Δημοκρατία της Κίνας (1912–49), η Κίνα, από το τέλος της δυναστείας των Τσινγκ έως τον Κινεζικό Εμφύλιο Πόλεμο
Κινεζική Ταϊπέι

**Κινεζική Ταϊπέι** (παραδοσιακά κινεζικά: 中華 臺北 ή 中華 台北, απλοποιημένα κινεζικά: 中华 台北) είναι το όνομα που συμφωνήθηκε στο Ψήφισμα Ναγκόγια σύμφωνα με το οποίο η Δημοκρατία της Κίνας (Ταϊβάν) και η Λαϊκή Δημοκρατία της Κίνας (Κίνα) αναγνωρίζουν η μία την άλλη, όταν πρόκειται για δραστηριότητες της Διεθνούς Ολυμπιακής Επιτροπής και χρησιμοποιείται από τη Δημοκρατία της Κίνας (Ταϊβάν) όταν συμμετέχει σε διάφορους διεθνείς οργανισμούς και εκδηλώσεις, συμπεριλαμβανομένων των:
* Ολυμπιακοί Αγώνες (Θερινοί και Χειμερινοί) και Παραολυμπιακοί Αγώνες, οι οποίοι διεξάγονται, κάθε 4 χρόνια, τα δίσεκτα έτη (με εξαίρεση του 2020, που διοργανώθηκαν το 2021, λόγω πανδημίας Κορωνόϊου).
* Διαγωνισμοί Ομορφιάς Μις Υφήλιος και Μις Ασία
* Αγώνες Πανεπιστημιάδας
* Παγκόσμιο Κλασσικό Μπέιζμπολ, Μικρού Πρωταθλήματος Παγκόσμιας Σειράς
* Ποδόσφαιρο (Παγκόσμιο Κύπελλο Ποδοσφαίρου (Μουντιάλ) της FIFA και Ασιατικό Κύπελλο Εθνών Ποδοσφαίρου της AFC και Ασιατικών Παρά Αγώνων, τα οποία διεξάγονται, κάθε 4 χρόνια.
* Αγώνες Τέννις (Αυστραλιανό Όπεν, Γαλλικό Όπεν, Γουίμπλεντον, Αμερικανικό Όπεν), τα οποία διεξάγονται, κάθε χρόνο.

Η «Κινεζική Ταϊπέι» για τη Λαϊκή Δημοκρατία της Κίνας είναι ασαφής σχετικά με την πολιτική κατάσταση και την κυριαρχία της Δημοκρατίας της Κίνας (Ταϊβάν), ενώ για τη Δημοκρατία της Κίνας αποτελεί έναν πιο περιεκτικό όρο από την Ταϊβάν (η οποία αποτελεί για τη Δημοκρατία της Κίνας μόνο ένα μέρος της, ενώ για τη Λαϊκή Δημοκρατία της Κίνας σχετίζεται με ανεξαρτησία της περιοχής από αυτή) και με τον όρο Ταϊβάν Κίνα θα μπορούσε να θεωρηθεί ως δευτερεύουσα περιοχή της Λαϊκής Δημοκρατίας της Κίνας.

## Σχετικές σημαίες

File:Flag of the Republic of China.svg|Σημαία του κράτους της Δημοκρατίας της Κίνας (Ταϊβάν)
File:Flag_of_Chinese_Taipei_for_Olympic_games_2.svg|Σημαία Ολυμπιακής Επιτροπής Κινεζικής Ταϊπέι
File:Chinese Taipei Paralympic Flag (1994-2004).svg|Σημαία Παραολυμπιακής Επιτροπής Κινεζικής Ταϊπέι (Μέχρι το 2004)
File:Chinese Taipei Paralympic Flag (2004-2019).svg|Σημαία Παραολυμπιακής Επιτροπής Κινεζικής Ταϊπέι (2004-2019)
File:Chinese Taipei Paralympic Flag.svg|Σημαία Παραολυμπιακής Επιτροπής Κινεζικής Ταϊπέι
File:Flag_of_Chinese_Taipei_for_Deaf.svg|Σημαία αγωνισμάτων Κωφών Κινεζικής Ταϊπέι
File:Flag of Chinese Taipei for Universiade.svg|Σημαία Κινεζικής Ταϊπέι στην Πανεπιστημιάδα
File:Chinese_Taipei_Volleyball_Flag.svg|Σημαία Κινεζικής Ταϊπέι αγωνισμάτων Πετοσφαίρισης


## Παραπομπές


## Εξωτερικοί σύνδεσμοι
* Ολυμπιακή Επιτροπή Κινεζικής Ταϊπέι Επίσημη ιστοσελίδα

Κατηγορία:Ταϊβάν
Κατηγορία:Διεθνείς σχέσεις της Κίνας
Κατηγορία:Αθλητισμός στην Ταϊβάν
Νεοχώρι Ωλενίας Αχαΐας

:*Για οικισμούς με ίδιο όνομα στην Αχαΐα, δείτε: [[Νεοχώρι Αχαΐας]]*

Το **Νεοχώρι**, γνωστότερο ως **Μπινιεραίικα**, είναι μικρό χωριό κοντά στους πρόποδες της Σκόλλιδος, σε υψόμετρο 260 μέτρων. Αποτελεί οικισμό της άλλοτε Κοινότητος Χαραυγής. Εγγύς του βρίσκονται τα Αμπελάκια, το Πολύλοφο (Μπράτι), το Σανταμέρι, η Ρουπακιά, τα Πηγάδια (Τζάιλο) και η Χαραυγή (Χατζούρι).

## Ιστορία
Το παλιό όνομα του χωριού μέχρι το 1955, όπου μετονομάστηκε, ήταν **Μπινιαραίικα**. Το όνομά του είναι ανθρωπωνυμικό και προέρχεται από την οικογένεια Μπινιέρη που κατοίκησε την περιοχή.

Ο οικισμός είναι σχετικά πρόσφατος. Δημιουργήθηκε από κατοίκους του γειτονικού χωριού Χαραυγή και πρωτοαναφέρεται σε απογραφές το 1928. Από τότε αναφέρεται αυτοτελώς στις εθνικές απογραφές.

Από τη σύστασή του ως οικισμός και τη διοικητική αναγνώρισή του υπήχθη στην τότε κοινότητα Χατζουρίου (κατόπιν Χαραυγής) έως το 1997, που με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτήθηκε στο Δήμο Ωλενίας μέχρι το 2010 όπου και εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Αθλητισμός
Στην περιοχή του χωριού δραστηριοποιείται ο "Πατραϊκός Ιππικός Όμιλος" στις εγκαταστάσεις του οποίου διεξάγονται λ.χ. και Πελοποννησιακοί Ιππικοί Αγώνες.

## Λοιπά στοιχεία
Στο χωριό υπάρχουν τρεις ορθόδοξοι χριστιανικοί ναοί: του Αγίου Γεωργίου, της Παναγίας και ο κοιμητηριακός του Αγίου Κωνσταντίνου.

Δεν πρέπει μην συγχέεται με το ομώνυμο χωριό στην ορεινή περιοχή των Φαρρών Αχαΐας στον Ερύμανθο.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μπικαραίικα, λήμμα Μπινιαραίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Νεοχωρίου Ωλενίας Αχαΐας, eetaa.gr. Ανακτήθηκε: 01/11/2017.
* Ε.Ε.Τ.Α.Α. - Διοικητικές μεταβολές Κοινότητας Χαραυγής Αχαΐας, eetaa.gr. Ανακτήθηκε: 01/11/2017.
* Πανδέκτης: Μετονομασίες των Οικισμών της Ελλάδας - Μπινιαραίικα-Νεοχώριον, pandektis.ekt.gr. Ανακτήθηκε: 26/02/2015.
* Νεοχώρι (Μπινιαραίικα). wikimapia.org

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Γ΄ Καρλικός Πόλεμος

Ο **Γ΄ Καρλικός Πόλεμος** ήταν ο τελευταίος από τους Καρλικούς Πολέμους, εμφύλιες διαμάχες που κυριάρχησαν στην εσωτερική πολιτική και στρατιωτική πραγματικότητα της Ισπανίας του 19ου αιώνα. Διαδραματίστηκε μεταξύ του 1872 και 1876 και επηρέασε κυρίως τις βασκικές επαρχίες, τη Ναβάρρα, την Καταλονία και την ορεινή Αραγόνα. 

## Η πορεία του πολέμου
Οι καρλιστές είχαν προσπαθήσει να πετύχουν την δημοκρατική του επικράτηση στα πλαίσια πλέον της Α΄ Ισπανικής Δημοκρατίας και υπό από τον προσωρινό μονάρχη, Αμεδαίου του Οίκου της Σαβοΐας. Ωστόσο, παρά την εκλογική υποστήριξη που έλαβαν, δεν κατάφεραν να σχηματίσουν ένα ισχυρό κόμμα. Ιδιαίτερα για τις συντηρητικές ελίτ ο καρλισμός παρέμενε μια χαμένη υπόθεση, αντίθετα με την θετική προοπτική του γιου της τέως βασίλισσας Ισαβέλλας, Αλφόνσου. Με αφορμή τη βία που ασκήθηκε εναντίον καρλιστών, παραιτήθηκαν και οδηγήθηκαν στην ένοπλη δράση.  Ο καρλιστής διεκδικητής του θρόνου, Κάρολος Μαρία, μετά από μία αποτυχημένη προσπάθεια και μια προσωρινή συμφωνία με την ισπανική κυβέρνηση το 1872, κατάφερε τον επόμενο χρόνο να επιβληθεί στις δυσκολίες και να φτάσει στην κατάκτηση σημαντικού ποσοστού των βασκικών εδαφών. Εκεί εγκαθίδρυσε ένα τύποις καρλιστικό κράτος, με δικές του υπηρεσίες και στρατό αλλά δεν κατάφερε να επεκταθεί πέραν των παραδοσιακών του πυρήνων, ούτε και να κατακτήσει κάποια σημαντική πόλη. Αντίθετα, οι καρλιστές ηγέτες στην Καταλονία και την Αραγόνα ποτέ δεν προσπάθησαν να στήσουν κάποια συντονισμένη πολεμική προσπάθεια αλλά περιορίστηκαν σε λησταρχικές δραστηριότητες.

Με την ανασύσταση της Βουρβονικής Δυναστείας στο θρόνο της Ισπανίας στο πρόσωπο του Αλφόνσου ΙΒ΄, επετεύχθη και η ειρήνευση των υπό καρλιστικό έλεγχο περιοχών, με τον διεκδικητή Κάρολο να διαφεύγει στη Γαλλία.

## Παραπομπές


## Βιβλιογραφία
* Cantarino, Vicente (1999), *Civilización y cultura de España. Τέταρτη έκδοση.* Prentice-Hall, Upper Saddle River, Νιου Τζέρσεΐ
* Carr, Raymond (1982), Spain, 1808-1975, Oxford University Press, Οξφόρδη.

## Εξωτερικοί σύνδεσμοι
* 

Κατηγορία:Καρλικοί Πόλεμοι
Δημοκρατία της Κίνας (1912–49)

Η **Δημοκρατία της Κίνας** (παραδοσιακά κινεζικά: 中華民國, απλοποιημένα κινεζικά: 中华民国, πινγίν: Zhonghua Mínguó, γουέιντ-τζάιλς: Chung1-hua2 Min2-kuo2) ήταν κράτος της Ανατολικής Ασίας που κατείχε τα εδάφη της σημερινής Κίνας, της Μογγολίας και της Ταϊβάν σε διαφορετικές χρονικές περιόδους μεταξύ 1912 και 1949. Ως εποχή της κινεζικής ιστορίας, προηγήθηκε της τελευταίας αυτοκρατορικής δυναστείας της Κίνας, της δυναστείας Τσινγκ. Το τέλος της σημαδεύτηκε από τον Κινεζικό Εμφύλιο Πόλεμο, ο οποίος έφερε την διαίρεση του κράτους. Η ήττα του Κουομιντάνγκ οδήγησε στην διαφυγή του στο νησί της Ταϊβάν και την ίδρυση του σύγχρονου κράτους της Δημοκρατίας της Κίνας, περισσότερο γνωστής ως Ταϊβάν. Η νίκη του Κομμουνιστικού Κόμματος της Κίνας οδήγησε στον έλεγχο του υπόλοιπου εδάφους στην ηπειρωτική χώρα, και την ίδρυση εκεί της Λαϊκής Δημοκρατίας της Κίνας, περισσότερο γνωστή ως Κίνα.

## Παραπομπές


## Εξωτερικοί σύνδεσμοι
* 

Κατηγορία:Ιστορία της Κίνας
Κατηγορία:Δημοκρατία της Κίνας
Κατηγορία:Πρώην κράτη της Ασίας
Αναστάζια Παλασέι

Η **Αναστασία Παλασέι** (Annastacia Palaszczuk, 25 Ιουλίου 1969-) είναι Αυστραλή πολιτικός που υπηρέτησε ως πρωθυπουργός της Κουίνσλαντ από τις 14 Φεβρουαρίου 2015 έως τις 15 Δεκεμβρίου 2023. Είναι η πρώτη γυναίκα που υπηρετεί στο αξίωμα στην πολιτεία αυτή. Είναι μέλος του Εργατικού Κόμματος από τον Σεπτέμβριο του 2006.

## Βιογραφία
Μεγάλωσε στο Μπρισμπέιν.

Απέκτησε πτυχία στις Τέχνες και στους Νόμους από το Πανεπιστήμιο της Κουίνσλαντ, έναν τίτλο Μάστερ από το London School of Economics και δίπλωμα αποφοίτου ως ασκούμενης νομικού από το Αυστραλιανό Εθνικό Πανεπιστήμιο.

Αρχικά υπηρέτησε σε διάφορες υπουργικές θέσεις στην κυβέρνηση της πρωθυπουργού Άννας Μπλάι.  Τον Φεβρουάριο του 2011 ανέλαβε υπουργός Μεταφορών και Πολυπολιτισμικών Θεμάτων. 

### Πρωθυπουργός
Μετά τις εκλογές του 2012, η κυβέρνηση Μπλάι ηττήθηκε από τον Κάμπελ Νιούμαν, ο οποίος έγινε νέος πρωθυπουργός. Η Παλασέι διατήρησε την έδρα της. Έγινε ηγέτιδα της αντιπολίτευσης ως το 2015, οπότε στις πολιτειακές εκλογές εκείνης της χρονιάς κέρδισε τη νίκη το Εργατικό Κόμμα. Ορκίστηκε πρωθυπουργός στις 14 Φεβρουαρίου 2015.

## Επανεκλογές 2017 και 2020
Η Παλασέι κέρδισε και τις επόμενες εκλογές του 2017. Οι Εργατικοί κέρδισαν 48 έδρες και σχημάτισαν κυβέρνηση.

Στη συνέχεια οδήγησε τους Εργατικούς σε νέα νίκη στις εκλογές του 2020 και έγινε η πρώτη Αυστραλή γυναίκα πρωθυπουργός που κέρδισε 3 θητείες στην κυβέρνηση.

### Αποχώρηση από τα κοινά
Στις 10 Δεκεμβρίου 2023 η Παλασέι ανακοίνωσε ότι θα αποσυρθεί από την πολιτική. Η παραίτησή της αποτελούσε αντικείμενο εικασιών εδώ και μήνες, λόγω της πτώσης της προσωπικής της αποδοχής, καθώς και των δημοσκοπήσεων που έδειχναν ότι οι Εργατικοί ήταν έτοιμοι να χάσουν τις πολιτειακές εκλογές του 2024.

## Παραπομπές


## Εξωτερικοί σύνδεσμοι
* 

Κατηγορία:Αυστραλοί πολιτικοί
Κατηγορία:Κουίνσλαντ
Κουομιντάνγκ

Το **Κινεζικό Εθνικιστικό Κόμμα** (παραδοσιακά κινεζικά: 中國國民黨, απλοποιημένα κινεζικα: 中国国民党, γουέιντ τζάιλς: Kuomintang, **ΚΜΤ**, προφέρεται: **Κουομιντάν**) είναι πολιτικό κόμμα στη Δημοκρατία της Κίνας (Ταϊβάν).

Το προκάτοχο κόμμα του ΚΜΤ, η Επαναστατική Συμμαχία, ήταν ένας από τους σημαντικότερους υποστηρικτές της ανατροπής της δυναστείας των Τσινγκ και της καθιέρωσης δημοκρατίας. Το ΚΜΤ ιδρύθηκε από τον Σονγκ Τζιαορέν και τον Σουν Γιατ-Σεν λίγο μετά την Επανάσταση Σινχάι του 1911. Ο Σουν ήταν ο προσωρινός πρόεδρος, αλλά αυτός δεν είχε τη στρατιωτική δύναμη και παραχώρησε την πρώτη προεδρία στο στρατιωτικό ηγέτη Γιουάν Σικάι. Μετά το θάνατο του Γιουάν, η Κίνα ήταν χωρισμένη από πολέμαρχους, ενώ το ΚΜΤ ήταν σε θέση να ελέγχει μόνο ένα μέρος του νότου. Αργότερα υπό την ηγεσία του Τσιανγκ Κάι Σεκ, το ΚΜΤ διαμόρφωσε τον Εθνικό Επαναστατικό Στρατό και πέτυχε στη Βόρεια Αποστολή της να ενοποιήσει ένα μεγάλο μέρος της Κίνας το 1928. Ήταν το κυβερνών κόμμα της Κίνας από το 1928 μέχρι την υποχώρησή του στην Ταϊβάν το 1949, μετά την ήττα από το Κομμουνιστικό Κόμμα της Κίνας (ΚΚΚ) κατά τη διάρκεια του Κινεζικού Εμφυλίου Πολέμου. Στην Ταϊβάν, το ΚΜΤ συνέχισε ως το μοναδικό κυβερνών κόμμα μέχρι τις μεταρρυθμίσεις στα τέλη της δεκαετίας του 1970, ενώ μέσα στη δεκαετία του 1990 άρχισε να χάνει την εξουσία του. Από το 1987, η Δημοκρατία της Κίνας δεν είναι πλέον μονοκομματικό κράτος, αλλά το ΚΜΤ παραμένει ένα από τα κύρια πολιτικά κόμματα.

Η κατευθυντήρια ιδεολογία είναι οι Τρεις Αρχές του Λαού, την οποία υποστήριξε ο Σουν Γιατ-Σεν. Τα κεντρικά γραφεία του κόμματος βρίσκονται στην Ταϊπέι. Το ΚΜΤ είναι μέλος της Διεθνούς Δημοκρατικής Ένωσης.

Μαζί με το Προοδευτικό Δημοκρατικό Κόμμα και το Κινεζικό Νέο Κόμμα, το ΚΜΤ σχηματίζει αυτό που στην Ταϊβάν είναι γνωστό ως Παν-Μπλε Συνασπισμός, ο οποίος υποστηρίζει την ενδεχόμενη ενοποίηση με την ηπειρωτική χώρα. Ωστόσο, το ΚΜΤ έχει αναγκαστεί να μετριάσει τη στάση του με την υποστήριξη του πολιτικού και του νομικού καθεστώτος της σύγχρονης Ταϊβάν. Το ΚΜΤ δέχεται «Μία Κινεζική Αρχή» - θεωρεί επίσημα ότι υπάρχει μόνο μία Κίνα, αλλά ότι η Δημοκρατία της Κίνας και όχι η Λαϊκή Δημοκρατία της Κίνας είναι η νόμιμη κυβέρνηση της, στο πλαίσιο της Συναίνεσης του 1992. Ωστόσο, από το 2008, με σκοπό την άμβλυνση των εντάσεων με τη Λαϊκή Δημοκρατία της Κίνας, το ΚΜΤ υποστηρίζει την πολιτική των «τριών όχι», όπως ορίζεται από τον Μα Γινγκ Τζέου - όχι ενοποίηση, όχι ανεξαρτησία και όχι χρήση βίας.

## Παραπομπές


## Εξωτερικοί σύνδεσμοι
* 
* 

Κατηγορία:Συντηρητικά κόμματα
Κατηγορία:Πολιτικά κόμματα στην Ταϊβάν
Κατηγορία:Αντικομμουνιστικά κόμματα
Κατηγορία:Ιστορία της Ταϊβάν
Devil Pray

Το ***Devil Pray*** είναι τραγούδι που ηχογραφήθηκε από την αμερικανίδα τραγουδίστρια-τραγουδοποιό Μαντόνα για το δέκατο τρίτο στούντιο άλμπουμ της, Rebel Heart 
(2015). Γράφτηκε από τους Μαντόνα, Avicii, Carl Falk, Rami Yacoub και Savan Kotecha ενώ η παραγωγή του είναι από Μαντόνα, Avicii, Blood Diamonds, DJ Dahi και Falk.

## Κυκλοφορία
Η demo έκδοση του "Devil Pray" διέρρευσε στο διαδίκτυο τον Δεκέμβριο του 2014 μαζί με άλλες δώδεκα demo ηχογραφήσεις, για το τότε άτιτλο άλμπουμ της.
Στις 20 Δεκεμβρίου 2014 έγινε διαθέσιμο για προ-παραγγελία στα iTunes, μαζί με άλλα πέντε κομμάτια.
Η Μαντόνα δήλωσε ότι τα κυκλοφόρησε ως πρόωρο χριστουγενειάτικο δώρο και ότι θα προτιμούσε οι φαν της να ακούσουν τις ολοκληρωμένες και τελειωμένες εκδόσεις των τραγουδιών, 
παρά τις ελλιπείς που διέρρευσαν.

## Σύνθεση
Έχει περιγραφεί ως ένα πιο απλό κομμάτι σε σύγκριση με άλλα κομμάτια του άλμπουμ. Είναι ένα mid-tempo ποπ κομμάτι με στοιχεία country και ακουστική κιθάρα.
Η Μαντόνα σε συνέντευξη με τον David Blaine σχολίασε:

Έχει να κάνει με το πώς οι άνθρωποι παίρνουν ναρκωτικά για να φτάσουν σε ένα υψηλότερο επίπεδο συνείδησης ή για να έρθουν πιο κοντά με τον Θεό. Γι' αυτό παίρνουν ναρκωτικά οι πιο πολλοί, επειδή θέλουν να έρθουν πιο κοντά στο Θεό, ενώ στην πραγματικότητα είναι μια απλή ψευδαίσθηση που τελικά σε σκοτώνει. Έχω δοκιμάσει τα πάντα από μια φορά, αλλά μόλις άρχισαν να με επηρεάζουν έπινα τόνους νερού για να τα βγάλω από μέσα μου.

Στην ίδια συνέντευξη, είπε το τραγούδι δεν γράφτηκε για κάποιον συγκεκριμένα και ότι απλώς μοιραζόταν τις εμπειρίες της.

## Charts

## Παραπομπές


## Εξωτερικοί σύνδεσμοι
* 
* Οι στίχοι του τραγουδιού

Κατηγορία:Τραγούδια της Μαντόνα
Κατηγορία:Δισκογραφία της Μαντόνα
Κατηγορία:Αγγλόφωνα τραγούδια
Κατηγορία:Synth-pop τραγούδια